Πεντάμορφη

Η Πεντάμορφη (Ισπανικά: Contra Viento y Marea, Μετάφραση: Ενάντια σε όλους και σε όλα) είναι τηλενουβέλα μεξικάνικης παραγωγής του 2005. Πρωταγωνιστούν Μαρλένε Φαβέλα, Σεμπαστιάν Ρούλι, Αδριάνα Φονσέκα, Ασέλα Ρόμπινσον και Κίκα Έδγαρ. Η τηλενουβέλα ήταν ο τελευταίος ρόλος της Μπεατρίς Σέρινταν, η οποία πέθανε το 2006 από καρδιακή προσβολή.

 Η Νατάλια Ρίος είναι ένα αξιαγάπητο κορίτσι που ζει με τη θεία της Ινές στην όμορφη πόλη Κομάλα, στη Μεξικάνικη πολιτεία της Κολίμα. Ο σύζυγος της θείας της, Αρκάδιο, είναι ένας άξεστος που προσπαθεί να βιάσει τη Νατάλια και καταλλήγει να κάνει εμπόριο λευκής σαρκός, πουλώντας την σε μια συμμορία αλητήριων. Ένας από αυτούς, ο Βαλέντε, λυπάται την νεαρή κοπέλα. Την σώζει και το σκάνε μαζί, αλλά σύντομα οι υπόλοιποι τους ξαναβρίσκουν. Ο Βαλέντε τους αντιμετωπίζει, δίνωντας στη Νατάλια άλλη μια ευκαιρία να το σκάσει και ξυλοκοπείται βαριά. Η Νατάλια καταφέρνει να φύγει μακριά και επιστρέφει στη θεία της, την οποία όμως βρίσκει στις τελευταίες της στιγμές. Η Νατάλια της λέει ότι από δω και πέρα πρέπει να ζει με την Δόνια Καρλότα στο σπίτι της πλούσιας οικογένειας Σερράνο. Όταν η Νατάλια φτάνει στη βίλα, ο Δον Τεοντόρο Σερράνο και η κόρη του Σάντρα την αγκαλιάζουν, μα η γυναίκα του Απολλόνια, η κόρη της Δόνια Καρλότα της κάνει τη ζωή δύσκολη. Ο Σεμπαστιάν ζει κοντά στη πόλη της Σάντα Κρους ντελ Μαρ με την οικογένεια που τον υιοθέτησε. Η Αμπάρο, που πάντοτε τον απέρριπτε, ο γιος της Εδουάρδο, που συμπαθεί τον Σεμπαστιάν, και τον θεωρεί πραγματικό αδερφό του, και η γιαγιά, Δόνια Κρους. Μια νύχτα, ένας μεθυσμένος επιτίθεται στον Εδουάρδο και ο Σεμπαστιάν τον υπερασπίζεται, αφήνοντάς τον μεθυσμένο λιπόθυμο στο δρόμο. Ένας αλήτης που παρακολουθούσε τον καυγά ληστεύει και δολοφονεί τον άντρα, αλλά ο Σεμπαστιάν κατηγορείται για τη δολοφονία και μπαίνει στη φυλακή. Χρόνια μετά, η Νατάλια και ο Εδουάρδο γίνονται φίλοι στο πανεπιστήμιο. Εκείνη τον θαυμάζει αλλά τον βλέπει μόνο σαν φίλο, σε αντίθεση με τον Εδουάρδο που την ερωτεύεται παράφορα. Ο Σεμπαστιάν αποφυλακίζεται λόγω καλής συμπεριφοράς και συναντάει τη Νατάλια κατά τη διάρκεια ενός περιστατικού που τον φέρνει σε αμηχανία, μιας και πρέπει να την υπερασπίσει από τους μεθυσμένους φίλους του. Παρότι δεν συναντιούνται ξανά μετά τη πρώτη τους γνωριμία, η Νατάλια και ο Σεμπαστιάν δεν μπορούν να σταματήσουν να σκέφτονται ο ένας τον άλλον, ενώ ο Εδουάρδο κι ο Σεμπαστιάν δεν αντιλαμβάνονται ότι έχουν ερωτευτεί την ίδια γυναίκα. Ο Σεμπαστιάν είναι σε απόγνωση καθώς κανείς στη πόλη δεν προθυμοποιείται να του δώσει δουλειά, γι' αυτό αποφασίζει να δοκιμάσει τη τύχη του στην πόλη του Μεξικού. Εκεί όπου και η μοίρα θα τον φέρει πρόσωπο με πρόσωπο με τη Νατάλια ξανά, και εκεί τελικά θα αποδεχθούν την αγάπη τους. Η Νατάλια υπόσχεται να του βρει δουλειά στο εργοστάσιο κονσερβοποιίας τόνου της οικογένειας Σερράνο όπου δουλεύει και εκείνη, και έτσι οι δυο τους επιστρέφουν στην Κομάλα. Στο μεταξύ, η Απολλόνια ψάχνει τον νόθο γιο που απέκτησε στα νιάτα της και τον έδωσε για υιοθεσία στον σύζυγο της Αμπάρο. Η Αμπάρο βλέπει ότι είναι μια ευκαιρία να επωφεληθεί ο γιος της και λέει στην Απολλόνια ότι ο Εδουάρδο είναι το παιδί της. Σε μια προσπάθεια να κερδίσει την αγάπη του, η Απολλόνια του δίνει δουλειά στο εργοστάσιο και αποφασίζει να πραγματοποιήσει κάθε του επιθυμία. Όταν μαθαίνει ότι ο Εδουάρδο είναι ερωτευμένος με την Νατάλια, η Απολλόνια κάνει οτιδήποτε περνάει απ' το χέρι της για να τους παντρέψει, αλλά η αγάπη της Νατάλια ανήκει στον Σεμπαστιάν και ποτέ δεν πρόκειται να ενδώσει στις πιέσεις της Απολλόνια. Όταν όμως ο Εδουάρδο αρρωσταίνει βαριά και δεν έχει πολύ χρόνο ζωής όταν η Νατάλια πρέπει να αποφασίσει αν θα πρέπει να τον παντρευτεί για αυτό το λόγο, ή να είναι ντόμπρα με τον εαυτό της και υπερασπιστεί την αγάπη της για τον Σεμπαστιάν απέναντι στη καταιγίδα θυμού... Μαρλένε Φαβέλα ως Νατάλια Ρίος Σεμπαστιάν Ρούλι ως Σεμπαστιάν Καρδένας Κοντρέρας Αδριάνα Φονσέκα ως Σάντρα Σερράνο Ρουδέλ Ασέλα Ρόμπινσον ως Απολόνια Ρουδέλ ντε Σερράνο Κίκα Έδγαρ ως Ρεχίνα Κάμπος/Λούνα Χιτάνα Ερνέστο Ντ'Αλέσσιο ως Εδουάρδο Καρδένας Κοντρέρας Αρμάντο Αράισα ως Ιμανόλ Μπαλμασέδα Σαντοβάλ Αλμπέρτο Εστρέγια ως Βαλέντε Ορτιγόσα/Φράνκο Γκαγιάρδο Εβίτα Μουνιός ως Δόνια Κρους Καρδένας Μπεατρίς Σέρινταν ως Δόνια Καρλότα χηρ. ντε Ρουδέλ Λουίς Κουτουριέρ ως Δον Τεοντόρο Σερράνο Σίλβια Μανρίκες ως Αμπάρο Κοντρέρας ντε Καρδένας Αλέξις Αγιάλα ως Ρικάρδο Σαντοβάλ Ρομπέρτο Μπαγιεστέρος ως Αρκάδιο Χούλιο Τρέχο ως Σαούλ Τρέχο "Βενένο" Χουάν Κάρλος Σερράν ως Διοικητής Ρουίς Μαριάνα Άβιλα ως Σαρέλα Μπαλμασέδα Σαντοβάλ Μάρκο Μέντες ως Ρενάτο Αλντάϊ Γιολάντα Βεντούρα ως Ισαμπέλ Μιγκέλ Άνχελ Μπάγιο ως Κούκο Μίκι Μοντελίνι ως Κονστάνσα Σαντοβάλ ντε Μπαλμασέδα Κάρμεν Αμέσκουα ως Λουσία Κάμπος Σίλβια Σουάρες ως Αντελίνα Λουσέρο Λάντερ ως Ινές Φεδερίκο Πισάρρο ως Αλβάρο Κάμπος Αλέιδα Νουνιές ως Πέρλα Άλεξ Σιρβέντ ως Τσέμα Ντανιέλ Χαμπίφ ως Φράνκ Μπαλμασέδα Σαντοβάλ Ούρσουλα Μονσερράτ ως Ρίτα Αρτούρο Πενίτσε ως Νασάριο Χόρχε Πόσα ως Ματέο Λισάρραγα Φαμπιάν Ρόμπλες ως Χερόνιμο Ντάνα Πάολα ως Νατάλια (παιδί) Ντανιέλα Αέδο ως Σάντρα (παιδί) Άνχελ Μαρ ως Σεμπαστιάν (παιδί) Σεμπαστιάν ως Εδουάρδο (παιδί) Πεντάμορφη στην IMDb Official website στο Wayback Machine (αρχειοθετήθηκε 2013-05-22) at Esmas.com (Ισπανικά)